wickkiey/tamil-wikipedia-chunked huggingface dataset:
# மாதலி

## பிறப்பு

வாமன புராணத்தில் மாதலியின் பிறப்பு பற்றிய கதை உள்ளது. முனிவர் ஷமீகருக்கும்-தபஸ்வினிக்கும் பிறந்த குழந்தையே மாதலி ஆவார். இந்திரன் மாதலியை தனது தேரோட்டியாக ஏற்றுக்கொண்டான்.
# மாதலி

## பிறப்பு

### மகாபலிச் சக்கரவர்த்தியுடனான போரில்

பாகவத புராணத்தில் இந்திரன் தலைமையிலான தேவர்கள், மகாபலி சக்கரவர்த்திக்கு எதிரான போரில், *ஜம்பா* எனும் அசுரன் இந்திரனின் தேரோட்டி மாதலியை தனது எரி ஈட்டியால் தாக்கினான். இதனால் மாதலி வலியால் துடித்தார்.அதைக் கண்டு கோபமடைந்த இந்திரன் அசுரனுக்கு எதிராக தனது வஜ்ராயுதத்தால் தாக்கி ஜம்பாவின் தலையை துண்டித்தான்.
# மாதலி

## பிறப்பு

### இராமாயணம்

இராமாயணத்தின், யுத்த காண்டத்தில், இராவணன் தன் தேரில் ஏறி, தரையில் நின்றிருந்த இராமருடன் போரிட்டுக் கொண்டிருந்தான். இதனைக் கண்ட இந்திரன் இராமருக்கு உதவி செய்ய தனது தேரோட்டி மாதலி மூலம் தனது தேரை இராமருக்கு அனுப்பி வைத்தான்.
# மாதலி

## பிறப்பு

### மகாபாரதம்

மகாபாரதத்தில் சிவபெருமானிடமிருந்து தவம் செய்து பாசுபத அஸ்திரத்தை பெற்ற அருச்சுனனை, இந்திரனின் ஆணைப்படி, மாதலி அருச்சுனனை தேரில் அமர்த்தி, இந்திரனின் வசிப்பிடமான அமராவதிக்கு அழைத்துச் சென்றான்இந்திரனின் வேண்டுகோளுக்கு இணங்க, மாதலி தேரோட்ட அருச்சுனன் நிவாதகவசர்ளை போரில் வென்றான்.
# மாதலி

## இதனையும் காண்க

- காலகேயர்கள்
- நிவாதகவசர்கள்
# மையோசோரெக்சு

***மையோசோரெக்சு*** (*Myosorex*) என்பது சோசிடே (மூஞ்சூறு) குடும்பத்தைச் சேர்ந்த ஒரு பாலூட்டி பேரினமாகும். மொத்தமாகச் **சுண்டெலி மூஞ்சூறு** என்று குறிப்பிடப்படும் இந்தப் பேரினத்தில் பின்வரும் சிற்றினங்கள் உள்ளன.  
- பாபோல்ட்டி சுண்டெலி மூஞ்சூறு, *மை. பாபௌல்டி*
- மோன்டேன் சுண்டெலி மூஞ்சூறு, *மை. பிளாரினா*
- புருரி வன மூஞ்சூறு, *மை. புருரியென்சிசு*
- இருண்ட பாத சுண்டெலி மூஞ்சூறு, *மை. கேபர்*
- ஐசன்ட்ராட்டி சுண்டெலி மூஞ்சூறு, *மை. ஐசன்ட்ராட்டி*
- கியாட்டா சுண்டெலி மூஞ்சூறு, *மை. கியாட்டா*
- நைகா சுண்டெலி மூஞ்சூறு/நைகா வளைய மூஞ்சூறு, *மை. குனோசுகி*
- காகுசி சதுப்பு மூஞ்சூறு, *மை. ஜெஜி*
- *கபோகோ* சுண்டெலி மூஞ்சூறு *மை. கபோகோன்சிசு*
- கிகெளல் சுண்டெலி மூஞ்சூறு, *மை. கிகெளலேய்*
- நீண்ட வால் வன மூஞ்சூறு, *மை. லாங்கிகாடாடசு*
- மீசுடர் வன மூஞ்சூறு, *மை. மீசுடெரி*
- ஓகு சுண்டெலி மூஞ்சூறு, *மை. ஒகுயென்சிசு*
- இரம்பி சுண்டெலி மூஞ்சூறு, *மை. ரம்பி*
- சாலர் சுண்டெலி மூஞ்சூறு, *மை. சல்லேரி*
- இசுக்லேட்டர் சுண்டெலி மூஞ்சூறு், *மை. இசுக்லடெரி*
- மெல்லிய சுண்டெலி மூஞ்சூறு, *மை. தென்யூசு*
- வன மூஞ்சூறு, *மை. வாரியசு*
- கிளிமஞ்சாரோ சுண்டெலி மூஞ்சூறு, *மை. ஜிங்கி*
# அமராவதி (இந்திரலோகம்)

களுடன் இந்திரன் சிற்பம், போரோபுதூர் கோயில், ஜாவா, இந்தோனேசியா]]  
**அமராவதி** என்பதற்கு என்றும் அழியாத நகரம் என்று பொருள். இந்நகரம் தேவர்களின் தலைவரான இந்திரன் தனது மனைவி இந்திராணியுடன் வாழுமிடம்.இந்நகரம் தேவ உலகத்தின் தலைநகரம் ஆகும்.
# அமராவதி (இந்திரலோகம்)

## விளக்கம்

மற்றும் கிண்ணரர்களின் சிற்பம், பிரம்பானான் கோயில், ஜாவா, இந்தோனேசியா]]  
இந்து தொன்மவியல்படி, பிரம்மாவின் மகனும், தேவர்களின் கட்டிடக் கலைஞருமான விஸ்வகர்மா நிறுவிய நகரமே அமராவதி ஆகும். அமராவதி பட்டணத்தில் நறுமலர்கள் கொண்ட பூந்தோட்டங்களும், சாகா வரம் அளிக்கும் அமிர்தம், விருப்பத்தை நிறைவேற்றும் கற்பக விருட்சம், கேட்டதை தரும் காமதேனு, நடனமாட அழகிய அரம்பையர்கள், இன்னிசைக்க கந்தர்வர்கள், இந்திரன் ஏறிவரும் *வெள்ளை யானை* மற்றும் உச்சைசிரவஸ் எனும் வெள்ளைக் குதிரை உள்ளது. இந்த அமராவதி பட்டிணம் எண்ணூறு மைல் சுற்றளவும் நாற்பது மைல் உயரமும் கொண்டது.இந்த அமராவதி பட்டிணத்தை பல முறை அசுரர்களின் ஆக்கிரமிப்பில் இருந்தது.  
அமராவதி நகரத்திற்கு மனிதர்கள் செல்ல அனுமதி இல்லை. இருப்பினும் தேவர்களுக்கு இணையான மனிதர்களான நகுசன், யயாதி, அருச்சுனன் போன்றவர்கள் அமராவதி நகரத்திற்கு சென்று வந்தவர்களே.அமராவதி பட்டணத்தின் தூண்கள் வைரத்தால் மின்னும்.அமரும் ஆசனங்கள் தங்கத்தால் செய்யப்பட்டுள்ளது. இந்திரனின் சபா மண்டபமானது, முப்பத்தி மூன்று தேவர்கள், 48 ஆயிரம் ரிஷிகள் அமரத்தக்க வகையில் அமைக்கப்பட்டுள்ளது.
# அமராவதி (இந்திரலோகம்)

## புராணங்களில்

### கந்த புராணம்

கந்த புராணத்தில் அமராவதி பட்டணம் குறித்து விரிவாக விளக்கியுள்ளது:
# அமராவதி (இந்திரலோகம்)

## புராணங்களில்

### பிரம்ம புராணம்

பிரம்ம புராணத்தில் துவாரகை நகரத்தை நிறுவிய கிருஷ்ணர், அமராவதி பட்டணம் குறித்து விளக்குகையில் தெய்வீக நகரமான அமராவதி நூற்றுக்கணக்கான ஏரிகளும், நூற்றுக்கணக்கான பெரிய அரண்மனைகளும், பிரம்மாண்டமான பூங்காக்கள் மற்றும் வெளிப்புற சுவர்களைக் கொண்டுள்ளது.
# அமராவதி (இந்திரலோகம்)

## இதனையும் காண்க

- சொர்க்கம்
- தேவ உலகம்
- திருப்பரமபதம்
- திருப்பாற்கடல்
- பிரம்ம லோகம்
- கயிலை மலை
# வான் ஆறு

**வான் ஆறு** (*Vaan River*) மத்திய இந்தியாவில் ஓடும் ஓர் ஆறு ஆகும். இது தப்தி ஆற்றின் முக்கிய துணை ஆறான பூர்ணா ஆற்றின் துணை ஆறாகும். இது வான் அல்லது வன் என்றும் உச்சரிக்கப்படுகிறது. இது வான்கங்கா என்றும் அழைக்கப்படுகிறது.
# வான் ஆறு

## விளக்கம்

வான் ஆறு மகாராட்டிரா மாநிலத்தின் அமராவதி மாவட்டத்தில் உள்ள கிழக்கு சத்புரா மலைத்தொடரின் கவில்கர் மலைகளில் உருவாகி, தெற்கு நோக்கிப் பாய்ந்து, அமராவதி, அகோலா மற்றும் புல்தானா பிராந்தியத்தில் வடிநிலத்தினைக்கொண்டு, மகாராட்டிராவின் புல்தானா மாவட்டத்தில் உள்ள பூர்ணா ஆற்றில் கலக்கிறது. இந்த நீர்நிலைகள் பெரும்பாலும் மகாராட்டிரா மாநிலத்தின் இந்த மூன்று மாவட்டங்களில் உள்ளன.  
வான் ஆற்றின் மீது அகோலாவில் உள்ள வாரியில் வான் அணை உள்ளது. பின்வரும் கிராமங்களான வாரி பைரோகட், வார்கேட், சகோடா, தனாபூர், வாட்கான் பிரா அட்கான், கோலாட், காடேட், காகன்வாடா பக், காகன்வடா கே, வான்கெட், படுர்தா ஆகியன வான் ஆற்றின் கரையில் அமைந்துள்ளன.  
மகாராட்டிரா மாநில நெடுஞ்சாலைகளான ம. மா. நெ. சா. 194 வான்கெட் கிராமத்தில் ஆற்றைக் கடக்கிறது. மா. நெ. 195 காகன்வாடா பி. கே. விற்கும் காகன்வாடா கே கிராமத்திற்கும் இடையில் உள்ளது.
# வான் ஆறு

## இடங்கள்

வான் ஆற்றின் பெயரால் பல இடங்கள் பெயரிடப்பட்டுள்ளன. அவைகளில் சில:  
- வான் வனவிலங்கு சரணாலயம்-அமராவதி மாவட்டத்தில் அமைந்துள்ள ஒரு வனவிலங்குச் சரணாலயம், மேல்காட் புலிகள் காப்பகத்தின் விரிவாக்கமாகும் இது.
- தெற்கு மத்திய ரயில்வேயின் அகோலா-கண்ட்வா பாதையில் உள்ள வான் சாலை தொடருந்து நிலையம் (நிலையக் குறியீடு WND).
- அகோலாவில் வாரி என்ற இடத்தில் உள்ள வான் அணை
# மெக்கர் சட்டமன்றத் தொகுதி

**மெக்கர் சட்டமன்றத் தொகுதி** (Mehkar Assembly constituency) என்பது இந்தியாவின் மகாராஷ்டிர மாநில சட்டப்பேரவையில் 288 தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ள ஏழு தொகுதிகளில் ஒன்றாகும். இது பட்டியல் சாதி வேட்பாளர்களுக்கு ஒதுக்கப்பட்டுள்ளது.
# சகோலி சட்டமன்றத் தொகுதி

**சகோலி சட்டமன்றத் தொகுதி** (*Sakoli Assembly constituency*) என்பது மத்திய இந்தியாவில் மகாராட்டிரா மாநிலத்தில் உள்ள 288 மகாராட்டிரா சட்டமன்றத் தொகுதிகளில் ஒன்றாகும். இந்தத் தொகுதி பண்டாரா மாவட்டத்தில் அமைந்துள்ள மூன்று சட்டமன்றத் தொகுதிகளில் ஒன்றாகும்.  
பண்டாரா மாவட்டத்தில் உள்ள பண்டாரா மற்றும் தும்சார் மற்றும் கோந்தியா மாவட்டத்தில் உள்ள கோந்தியா, அர்ஜுனி மோர்காவ் மற்றும் திரோரா ஆகிய ஐந்து சட்டமன்றத் தொகுதிகளுடன் சாகோலி பண்டாரா-கோந்தியா மக்களவைத் தொகுதி ஒரு பகுதியாகும்.
| |
| | இந்திய தேசிய காங்கிரசு
|-
|1980
| |ஜெயந்த் கடக்வார்
|-
|1985
| |
| இந்திய தேசிய காங்கிரசு
|-
|1990
| |கேம கிருஷ்ண கப்கேட்
| |
| |பாரதிய ஜனதா கட்சி
|-
|1995
|-
|1999
| |சேவாக்பாவ் நிர்தன்ஜி வாகாய்
| |
| | இந்திய தேசிய காங்கிரசு
|-
|2004
|-
|2009
|நானா பட்டோல்
| |
| |பாரதிய ஜனதா கட்சி
|-
|2014
|ராஜேஷ் லகனு காசிவார்
|-
|2019
| |நானாபாவு பால்குனராவ் பட்டோலே
| |
| | இந்திய தேசிய காங்கிரசு
|-
|2024
|}
# டெலிகோம் கோபுரம்

**டெலிகோம் கோபுரம்** (மலாய்; *Menara Telekom*; ஆங்கிலம்: *Telekom Tower*) (**TM Tower**) என்பது மலேசியா, கோலாலம்பூர் மேற்குப் பகுதியில், லெம்பா பந்தாய் புறநகரில், 310.0 மீ (1,017 அடி) உயரத்தில் உள்ள 55-அடுக்கு வானளாவிய கட்டிடமாகும்.  
இந்தக் கோபுரம் 2023-ஆம் ஆண்டு வரை, மலேசிய தொலைத்தொடர்புத் துறை நிறுவனமான டெலிகோம் மலேசியாவின் தலைமையகமாக இருந்தது.  
முறுக்கப்பட்ட நிலையிலான உயர்க் கட்டிடங்களில் *(Tallest Twisted Building),* இந்தக் கோபுரம் உலகின் 4-ஆவது நிலையில் உள்ளது. இது மலேசியாவின் ஐந்தாவது உயரமான கட்டிடமாகும். மேலும் இது ஒரு முளைக்கும் மூங்கில் தளிரைக் குறிக்கும் வகையில் வடிவமைக்கப்பட்டுள்ளது.
# டெலிகோம் கோபுரம்

## பொது

இந்தக் கோபுரம் உலகின் முதல் முறுக்கப்பட்ட நிலையிலான வானளாவிய கட்டிடமாகவும் கருதப்படுகிறது. இது இஜாஸ் கஸ்தூரி அசோசியேட்ஸ் கட்டிடக்கலை நிறுவனத்தால் வடிவமைக்கப்பட்டது; மற்றும் 1998 மற்றும் 2001-ஆம் ஆண்டுகளுக்கு க்கு இடையில் டேவூ கட்டுமான நிறுவனத்தால் *(Daewoo Construction)* கட்டப்பட்டது.  
நான்காவது பிரதமர் துன் டாக்டர் மகாதீர் முகமது அவர்களால், 11 பிப்ரவரி 2003 அன்று இந்தக் கட்டிடம் திறக்கப்பட்டது.
# டெலிகோம் கோபுரம்

## அமைப்பு

கட்டிடத்தைச் சுற்றிலும் ஏறுமுகத்தில் தொங்கும் தோட்டங்கள் உள்ளன. இதைக் கட்டுவதற்கு அமெரிக்க டாலர் $160 மில்லியன் செலவானது.  
ஆற்றல் சேமிப்பை ஊக்குவிப்பதற்காக, இந்தக் கோபுரத்தின் சாளரங்கள், சுற்றுச் சூழல் குளிரூட்டும் அமைப்பில் வடிவமைக்கப்பட்டுள்ளன.
# டெலிகோம் கோபுரம்

## அமைப்பு

### விரைவு மின்தூக்கிகள்

இந்தக் கோபுரத்தில் 2,500 பார்வையாளர்கள் அமரக்கூடிய ஓர் அரங்கம்; ஒரு பெரிய தொழுகைக் கூடம் *(Surau)* மற்றும் விளையாட்டு அரங்கம் ஆகியவை உள்ளன. கோபுரத்தின் ஒரு தனிச்சிறப்பு அதன் 22 திறந்த வான தோட்டங்கள் ஆகும். ஒவ்வொரு மூன்று மாடிகளுக்கும் ஒரு வான தோட்டம் அமைக்கப்பட்டு உள்ளது.  
அலுவலகத் தளங்கள், வடக்கு தெற்குப் பகுதிகளாகப் பிரிக்கப்பட்டு, இரட்டை அடுக்கு விரைவு மின்தூக்கிகள் *(Double-deck Elevators)* மூலமாகச் சேவை செய்யப்படுகின்றன.
# டெலிகோம் கோபுரம்

## டெலிகோம் மலேசியா

டெலிகோம் மலேசியா என்பது 1984-ஆம் ஆண்டில் நிறுவப்பட்ட ஒரு மலேசிய தொலைத்தொடர்பு நிறுவனம் ஆகும். இந்த நிறுவனம் வானொலி ஒலிபரப்பு மற்றும் தொலைக்காட்சி ஒளிபரப்பு சேவைகளுக்கான தேசிய தொலைத்தொடர்பு அமைப்பாகத் தொடக்கப் பட்டது.  
டெலிகோம் மலேசியா நிறுவனம், இன்றைய காலத்தில் அகன்ற அலைவரிசை சேவைகள், கட்டணத் தொலைக்காட்சி மற்றும் இணையச் சேவைகள் போன்றவற்றில் நாட்டின் மிகப்பெரிய சேவையாளராக உருவாகியுள்ளது.
# டெலிகோம் கோபுரம்

## போகுவரத்து

டெலிகோம் கோபுரம், வழித்தடத்தில் உள்ள கெரிஞ்சி எல்ஆர்டி நிலையத்திற்கு நடந்து செல்லும் தூரத்தில் உள்ளது  
மேலும் இந்தக் கோபுரம், கோலாலம்பூர்-கிள்ளான் நெடுஞ்சாலைப் பகுதியில் அமைந்துள்ளது. அத்துடன் அந்த இடத்தில்தான் இசுபிரிண்ட் விரைவுச்சாலையும், கோலாலம்பூர்-கிள்ளான் நெடுஞ்சாலையும் இணைகின்றன.
# டெலிகோம் கோபுரம்

## காட்சியகம்

**டெலிகோம் கோபுரத்தின் 2019-ஆம் ஆண்டு காட்சிப் படங்கள்:**
# காம்காவ் சட்டமன்றத் தொகுதி

**காம்காவ் சட்டமன்றத் தொகுதி** (Khamgaon Legislative Assembly constituency) என்பது இந்தியாவின் மகாராட்டிர மாநிலத்தில் உள்ள 288 தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ள ஏழு தொகுதிகளில் ஒன்றாகும்.
# காம்காவ் சட்டமன்றத் தொகுதி

## சட்டமன்றத் உறுப்பினர்கள்

| 1952 | புருசோத்தம் எக்போட் |
| --- | --- |
| 1957 | கோவிந்ததாசு பாட்டியா |
| 1962 |  |
| 1967 |  |
| 1972 | மாணிக்கராவ் கவண்டே |
| 1978 | பாண்டுரங் பண்டத்கர் |
| 1980 |  |
| 1985 | மாணிக்கராவ் கவண்டே |
| 1990 | நானா கோகரே |
| 1995 |  |
| 1999 | திலீப்குமார் சனந்தா |
| 2004 |  |
| 2009 |  |
| 2014 | ஆகாசு பாண்டுரங் பண்டத்கர் |
| 2019 |  |
| 2024 | } |
# திரெசுகியோர்னிசு

**திரெசுகியோர்னிசு** (*Threskiornis*) என்பது *திரெசுகியோரனிதிடே* குடும்பத்தைச் சேர்ந்த அரிவாள்மூக்கன், கரையோரப் பறவைகளின் ஒரு பேரினமாகும். இவை தெற்காசியா, ஆத்திரேலிய, சகாரா கீழமை ஆப்பிரிக்கா உள்ளிட்ட பழைய உலகின் வெப்பமான பகுதிகளில் காணப்படுகின்றன. இவை காலனித்துவப் பறவைகளாக உள்ளன. இவை மரம் அல்லது புதரில் குச்சிகளைக் கொண்டு கூடு கட்டி இரண்டு முதல் நான்கு முட்டைகளை இடும். இவை சதுப்பு நிலங்களில் காணப்படும் பல்வேறு மீன், தவளை, ஓட்டுமீன்கள் மற்றும் பூச்சிகளை உணவாகக் கொள்கின்றன. ஆங்கிலத்தில், இவை **sacred ibises** (*புனித அரிவாள்மூக்கன்*) என்று அழைக்கப்படுகின்றன. ஆத்திரேலியாவில், நகர்ப்புறத்தில் வசிக்கும் அரிவாள் மூக்கன் பேச்சுவழக்கில் "குப்பைக் கோழிகள்" என்று அழைக்கப்படுகின்றன.
# திரெசுகியோர்னிசு

## விளக்கம்

முதிர்ச்சியடைந்த *திரெசுகியோர்னிசு* அரிவாள் மூக்கன்கள் பொதுவாக 75 செ. மீ. நீளமும், வெள்ளை நிற உடல் இறகுகளைக் கொண்டுள்ளன. இறக்கைகளற்ற தலையுடன், கழுத்தும் கால்களும் கருப்பு நிறத்தில் உள்ளன. அலகு தடிமனாகவும் வளைந்ததாகவும் உள்ளது. பாலினங்கள் ஒத்தவை, ஆனால் இளம் வயதுப் பறவைகள் வெண்மையான கழுத்துடன் மந்தமான இறகுகளைக் கொண்டுள்ளன. வைக்கோல்-கழுத்து அரிவாள் மூக்கன் மற்ற இனங்களிலிருந்து இருண்ட மேல் பகுதிகளைக் கொண்டிருப்பதிலிருந்து வேறுபடுகிறது. மேலும் சில நேரங்களில் *கார்பிபிசு இசுபின்கோலிசு* என *கார்பிபிசு* (ஜேம்சன், 1835) தனிப் பேரினத்தில் வைக்கப்படுகிறது. பறக்க இயலாத ரீயூனியன் அரிவாள் மூக்கன் 18ஆம் நூற்றாண்டில் அழிந்தது.
# திரெசுகியோர்னிசு

## சிற்றினங்கள்

| *தி. எத்தியோபிகசு* | ஆப்பிரிக்க புனித அரிவாள் மூக்கன் | துணை-சஹாரா ஆப்பிரிக்கா, தென்கிழக்கு ஈராக், மற்றும் முன்பு எகிப்து |
| --- | --- | --- |
| *தி. பெர்னேரி* | மலகசி புனித அரிவாள் மூக்கன் | மடகாசுகர் |
| *தி. மெலனோசெபாலசு* | இந்திய வெள்ளை அரிவாள் மூக்கன் | வட இந்தியா, வங்காளதேசம், நேபாளம், இலங்கை, சப்பான் வரை |
| *தி. மொலூக்கசு* | ஆத்திரேலிய வெள்ளை அரிவாள் மூக்கன் | கிழக்கு, வடக்கு மற்றும் தென்மேற்கு ஆத்திரேலியா |
| *தி. இசுபின்கோலிசு* | வைக்கோல் கழுத்து அரிவாள் மூக்கன் | ஆஸ்திரேலியா (மேற்கு ஆஸ்திரேலியா, தெற்கு ஆத்திரேலியா, தென்மேற்கு தாசுமேனியாவின் பகுதிகள் தவிர) |
| *தி. சாலிட்டேரியசு* † | ரீயூனியன் அரிவாள் மூக்கன் | அழிந்துபோனது, ரீயூனியன் தீவு |
# குளோரோ அசிட்டிக் அமிலம்

**குளோரோ அசிட்டிக் அமிலம்** (*Chloroacetic acid*) என்பது ClCH<sub>2</sub>CO<sub>2</sub>H என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். மோனோகுளோரோ அசிட்டிக் அமிலம் என்றும் இந்த கரிமக்குளோரின் சேர்மம் அறியப்படுகிறது. கரிமத் தொகுப்பு வினைகளில் இந்த கார்பாக்சிலிக் அமிலம் கட்டுறுப்புத் தொகுதியாகப் பயன்படுகிறது. குளோரோ அசிட்டிக் அமிலம் நிறமற்ற திண்மமாக காணப்படுகிறது. இருகுளோரோ அசிட்டிக் அமிலமும் முக்குளோரோ அசிட்டிக் அமிலமும் இதனுடன் தொடர்புடைய பிற சேர்மங்களாகும்.
# குளோரோ அசிட்டிக் அமிலம்

## தயாரிப்பு

1843 ஆம் ஆண்டு பிரெஞ்சு வேதியியலாளர் பெலிக்சு லெப்லாங்கு (1813-1886) முதன்முதலில் குளோரோ அசிட்டிக் அமிலத்தை தூய்மையற்ற வடிவத்தில் தயாரித்தார். இதற்காக சூரிய ஒளியின் முன்னிலையில் அசிட்டிக் அமிலத்தை குளோரினேற்றம் செய்தார். 1857 ஆம் ஆண்டில் தூய வடிவத்தில் செருமானிய வேதியியலாளர் ரெய்னோல்டு ஆப்மேன் (1831-1919) குளோரின் மற்றும் சூரிய ஒளியின் முன்னிலையில் உறைநிலை அசிட்டிக் அமிலத்தை பின்னியக்க வினைக்கு உட்படுத்தி தயாரித்தார். பின்னர் பிரெஞ்சு வேதியியலாளர் சார்லசு அடோல்ஃப் வூர்ட்சு குளோரோ அசிட்டைல் குளோரைடை (ClCH<sub>2</sub>COCl) நீராற்பகுப்பு மூலம் 1857 ஆம் ஆண்டில் தயாரித்தார்.  
குளோரோ அசிட்டிக் அமிலம் தொழில் ரீதியாக இரண்டு வழிகளில் தயாரிக்கப்படுகிறது. முக்கிய தயாரிப்பு முறையானது அசிட்டிக் அமிலத்தின் குளோரினேற்றம் ஆகும். இவ்வினையில் அசிட்டிக் நீரிலி ஒரு வினையூக்கியாக உள்ளது:  
::H<sub>3</sub>C−COOH + Cl<sub>2</sub> → ClH<sub>2</sub>C−COOH + HCl  
இந்த தயாரிப்பு முறையில் இருகுளோரோ அசிட்டிக் அமிலமும் முக்குளோரோ அசிட்டிக் அமிலமும் அசுத்தங்களாக உற்பத்தி செய்யப்படுகின்றன. இவற்றை வடித்தல் மூலம் பிரிப்பது கடினம்:  
::H<sub>3</sub>C−COOH + 2 Cl<sub>2</sub> → Cl<sub>2</sub>HC−COOH + 2 HCl
::H<sub>3</sub>C−COOH + 3 Cl<sub>2</sub> → Cl<sub>3</sub>C−COOH + 3 HCl  
இரண்டாவது தயாரிப்பு முறை முக்குளோரோ எத்திலீனின் நீராற்பகுப்பை உள்ளடக்கியதாகும்:
::ClHC=CCl<sub>2</sub> + 2 H<sub>2</sub>O → ClH<sub>2</sub>C−COOH + 2 HCl  
கந்தக அமிலத்தின் செறிவூட்டப்பட்ட (குறைந்தபட்சம் 75%) கரைசலில் 130-140 பாகை செல்சியசு வெப்பநிலையில் நீராற்பகுப்பு நடத்தப்படுகிறது. இந்த முறையானது ஆலசன் வழி தயாரிப்பைப் போலல்லாமல், மிகவும் தூய்மையான தயாரிப்பை உருவாக்குகிறது. இருப்பினும், வெளியிடப்பட்ட கணிசமான அளவு ஐதரசன் குளோரைடு ஆலசனேற்றப் பாதையின் பிரபலத்திற்கு வழிவகுத்தது. உலகளவில் ஆண்டுக்கு சுமார் 420,000 டன்கள் உற்பத்தி செய்யப்படுகிறது.
# திப்பசு

**திப்பசு** (*Dipus*) என்பது *ஜெர்போவா*வினைச் சேர்ந்த ஒரு பேரினம் ஆகும். இன்று ஒரே ஒரு சிற்றினம் மட்டுமே பொதுவாக இப்பேரினத்தின் கீழ் அங்கீகரிக்கப்பட்டுள்ளது. வடக்கில் மூன்று விரல்களுடன் கூடிய ஜெர்போவா (*திப்பசு சஜிட்டா*) நடு ஆசியா முழுவதும் பரவலாகக் காணப்படுகிறது. சில வகைப்பாட்டியலாளர்கள் இரண்டாவது சிற்றினமான மேற்கு சீனா கைடம் வடிநிலத்தைச் சேர்ந்த கைதம் மூன்று-விரல் ஜெர்போவா (*திப்பசு தேசியூ*) சிற்றினத்தை அடையாளம் கண்டுள்ளனர். இந்தப் பேரினத்தில் மயோசீன் காலத்தைச் சேர்ந்த புதைபடிவப் பதிவுகள் உள்ளன. ஆசியாவிலிருந்து அறியப்பட்ட பல அழிந்துபோன சிற்றினங்களும் உள்ளன. மிகப் பழமையான சிற்றினம் *திப்பசு காண்டிட்டர்* ஆகும்.
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

**புன்னையாடி ஸ்ரீனிவாசப்பெருமாள் கோவில்** (வன திருப்பதி), தமிழ்நாட்டின் தூத்துக்குடி மாவட்டம், திருச்செந்தூர் வட்டம்,, ஆழ்வார்திருநகரி ஊராட்சி ஒன்றியம், கச்சினாவிளை ஊராட்சியில் உள்ள புன்னையாடி கிராமத்தில் அமைந்த ஸ்ரீனிவாசப்பெருமாள் கோயில் ஆகும். திருமாலுக்கு அர்ப்பணிக்கப்பட்ட இக்கோயில் மூலவர் ஸ்ரீநிவாசப் பெருமாள் என்ற ஆதிநாராயணன் மற்றும் தாயார் பத்மாவதி ஆவர். ஸ்ரீஆதிநாராயணன் (சிவனைத் தழுவிய பெருமாள்) கருவறையிலிருந்து பக்தர்களுக்கு நின்ற வடிவில் அருள்பாலிக்கிறார்.. திருமால் மார்பில் சிவலிங்கம் உள்ளது.  
இக்கோயிலில் முருகன், விநாயகர், தட்சிணாமூர்த்தி, நரசிம்மர், அனுமன் மற்றும் ஆண்டாள் நாச்சியாருகு தனித்தனி சன்னதிகள் உள்ளது. கோயில் நுழைவாயிலில் இராஜ விநாயகருக்கு தனிச்சன்னதி அமைந்துள்ளது. இக்கோயிலின் தல விருட்சம் புன்னை மரம் ஆகும். இக்கோயில் காலை 6 மணி முதல் இரவு 9 மணி வரை வழிபாட்டிற்கு திறந்திருக்கும். இக்கோயில் சுற்றிலும் புன்னை மரங்கள் அதிகம் வளர்ந்துள்ளது.  
இக்கோயிலுக்கு தெற்கே 12.4 கிலோ மீட்டர் தொலைவில் தேரி செம்மணல் மேடுகள் 5 முதல் 50 அடி வரை உயரம் வரை 8,000 எக்டேர் பரப்பளவில் உள்ளது..
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

## அமைவிடம்

திருநெல்வேலி மற்றும் தூத்துக்குடியிலிருந்து திருச்செந்தூர் செல்லும் சாலையில் அமைந்த இந்த வனத்திருப்பதிக் கோயில் திருச்செந்தூருக்கு வடமேற்கே 17 கிலோ மீட்டர் தொலைவிலும்; தூத்துக்குடிக்கு தெற்கே 30 கிலோ மீட்டர் தொலைவிலும்; திருநெல்வேலிக்கு தென்கிழக்கே 37 கிலோ மீட்டர் தொலைவிலும் அமைந்துள்ளது. அருகில் அமைந்த பேரூராட்சிகள்: காயல்பட்டினத்திற்கு (மேற்கில் 15 கி.மீ.)., ஆழ்வார்திருநகரிக்கு கிழக்கே 13 கிலோ மீட்டர் தொலைவிலும் உள்ளது.
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

## வரலாறு

பழமையான இக்கோயில் முன்னர் சிறிய அளவில் இருந்தது. திருமுருக கிருபானந்த வாரியாரின் ஆலோசனையின் பேரில், புன்னையாடி கிராமத்தை பூர்வீகமாகக் கொண்ட தொழிலதிபர் சரவண பவன் ராஜகோபாலனின் தலைமையிலான திருப்பணிக்குழு, 23,000 சதுர அடியில் பழைய கோவிலுக்குப் பதிலாக கட்டப்பட்ட புதிய கோயிலில் திருவிழா மண்டபம், பிரகார மண்டபம், மகா மண்டபம், அர்த்த மண்டபம், பிரதான கோபுரம்-ராஜகோபுரம். மற்றும் கருவறை மண்டபங்கள் நிறுவப்பட்டது. மேலும் இக்கோயிலில் விஷ்ணுவின் பத்து அவதாரங்கள் அழகிய முறையில் செதுக்கப்பட்டுள்ளது.
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

## போக்குவரத்து வசதிகள்

### தொடருந்து நிலையங்கள்

புன்னையாடி கிராமத்திற்கு அருகில் உள்ள தொடருந்து நிலையங்கள் பின்வருமாறு:
- குறும்பூர் தொடருந்து நிலையம் - 3 கிலோ மீட்டர்
- நாசரேத்து தொடருந்து நிலையம் 5 கி.மீ.
- ஆறுமுகநேரி தொடருந்து நிலையம் 8 கி.மீ.
- ஆழ்வார்திருநகரி தொடருந்து நிலையம் 9 கி.மீ.
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

## போக்குவரத்து வசதிகள்

### பேருந்துகள்

புன்னையாடி கிராமத்திலிருந்து தூத்துக்குடி, திருச்செந்தூர், காயல்பட்டினம், குறும்பூர், நாசரேத்து, ஆறுமுகநேரி, மற்றும் ஆழ்வார்திருநகரி செல்வதற்கு பேருந்து வசதிகள் உள்ளது.
# புன்னையாடி ஸ்ரீனிவாசப்பெருமாள் கோயில் (வனத்திருப்பதி)

## உணவகங்கள்

இக்கிராமத்தைப் பூர்விகமாகக் கொண்டவர் மறைந்த தொழிலதிபர் சரவண பவன் பி. ராஜகோபாலன் ஆவார். அவரது உணவகத்தின் கிளை இக்கிராமத்தில் உள்ளது.
# புன்னையாடி

**புன்னையாடி**, தமிழ்நாட்டின் தூத்துக்குடி மாவட்டம், திருச்செந்தூர் வட்டம், (ஆத்தூர் குறுவட்டத்தில்)ஆழ்வார்திருநகரி ஊராட்சி ஒன்றியம், கச்சினாவிளை ஊராட்சியில் அமைந்துள்ளது.இக்கிராமத்தில் அதிகம் புன்னை மரங்கள் கொண்டுள்ளது. இக்கிராமத்தில் வனத்திருப்பதி ஸ்ரீனிவாசப்பெருமாள் கோயில் உள்ளது. இக்கிராமத்திற்கு தெற்கே 12.4 கிலோ மீட்டர் தொலைவில் தேரி செம்மணல் மேடுகள் 8,000 எக்டேர் பரப்பளவில் உள்ளது.
# புன்னையாடி

## அமைவிடம்

புன்னையாடி கிராமம், திருநெல்வேலி மற்றும் தூத்துக்குடியிலிருந்து திருச்செந்தூர் செல்லும் சாலையில் அமைந்துள்ளது. இது திருச்செந்தூருக்கு வடமேற்கே 17 கிலோ மீட்டர் தொலைவிலும்; தூத்துக்குடிக்கு தெற்கே 30 கிலோ மீட்டர் தொலைவிலும்; திருநெல்வேலிக்கு தென்கிழக்கே 37 கிலோ மீட்டர் தொலைவிலும் அமைந்துள்ளது. அருகில் அமைந்த ஊர்கள்: காயல்பட்டினம் (15 கி.மீ.)., ஆழ்வார்திருநகரி 13 (கிலோ மீட்டர்)
# புன்னையாடி

## தொடருந்து வசதிகள்

புன்னையாடி கிராமத்திற்கு அருகில் உள்ள தொடருந்து நிலையங்கள் பின்வருமாறு:
- குறும்பூர் தொடருந்து நிலையம் - 3 கிலோ மீட்டர்**
- நாசரேத்து தொடருந்து நிலையம் 5 கி.மீ..
- ஆறுமுகநேரி தொடருந்து நிலையம் 8 கி.மீ..
- ஆழ்வார்திருநகரி தொடருந்து நிலையம் 9 கி.மீ.
# புன்னையாடி

## உணவகங்கள்

இக்கிராமத்தைப் பூர்விகமாகக் கொண்டவர் மறைந்த தொழிலதிபர் சரவண பவன் பி. ராஜகோபாலன் ஆவார். அவரது உணவகத்தின் கிளை இக்கிராமத்தில் உள்ளது.
# பெட்ரோனாஸ் கோபுரம் 3

**பெட்ரோனாஸ் கோபுரம் 3** (மலாய்; *Menara Petronas 3*; ஆங்கிலம்: *Petronas Tower 3*) (*Carigali Tower*) என்பது மலேசியா, கோலாலம்பூர், கோலாலம்பூர் மாநகர மையத்தில் *(Kuala Lumpur City Centre) (KLCC)*, 267 மீ (876 அடி) உயரத்தில் உள்ள 60-அடுக்கு வானளாவிய கட்டிடமாகும்.  
இந்தக் கோபுரம் மலேசியாவின் எட்டாவது உயரமான கட்டிடமாகும். மேலும் இந்தக் கோபுரம், பெட்ரோனாஸ் கோபுரங்களின் வளாகத்தில் *(Petronas Towers Complex)* ஒரு பகுதியாகும்.  
இந்தக் கட்டிடத்தின் கீழே உள்ள 6- மாடிகள் வரைக்கும் சூரியா கேஎல்சிசி *(Suria KLCC)* வணிக வளாகத்திற்கு உட்பட்டவை; அதற்கும் மேலே உள்ள மற்ற மாடித் தளங்கள் அலுவலக இடங்களைக் கொண்டவையாகும்.
# பெட்ரோனாஸ் கோபுரம் 3

## பொது

இந்தக் கட்டிடத்தில் பெட்ரோனாஸ் நிறுவனத்தின் துணை நிறுவனமான பெட்ரோனாஸ் சாரிகாலி *(Petronas Carigali)* நிறுவனத்தின் தலைமையகம் உள்ளது; மற்றும் மைக்ரோசாப்ட் மலேசியா *(Microsoft Malaysia)* போன்ற பிற பன்னாட்டு நிறுவனங்களின் உள்ளூர் துணை நிறுவனங்களும் உள்ளன.  
பெட்ரோனாஸ் கோபுரம் 3 கோபுரத்தின் கட்டுமானத் திட்டத்தில் தற்போது இரண்டாம் கட்டம் நடைபெற்று வருகிறது.
# பெட்ரோனாஸ் கோபுரம் 3

## பொது

### இரண்டாம் கட்டத் திட்டம்

இந்த இரண்டாம் கட்டத் திட்டத்தில் லாட் சி *(Lot C)* எனும் வணிக வளாகம்; பிஞ்சாய் ஆன் தி பார்க் *(Binjai On The Park)* எனும் சொகுசு மாளிகைக் கட்டுமானத் துணைத் திட்டமும் அடங்கும்.  
இந்த மேம்பாட்டுத் திட்டத்திற்கான செலவு ரிங்கிட் 1 பில்லியன் (ரிங்கிட் 1,000 மில்லியன்) என மதிப்பிடப்பட்டு உள்ளது.
# பெட்ரோனாஸ் கோபுரம் 3

## கட்டுமானம்

முதலாம் கட்டக் கட்டுமானம் 2006-இன் இறுதியில் தொடங்கப்பட்டு 2012-இல் நிறைவடைந்தது. தற்போது இரண்டாம் கட்டக் கட்டுமானம் நடைபெற்று வருகிறது.
# பெட்ரோனாஸ் கோபுரம் 3

## பெட்ரோனாஸ்

பெட்ரோலியம் நேசனல் பெர்காட் *(Petroliam Nasional Berhad)* என்பதின் சுருக்கமே பெட்ரோனாஸ் ஆகும். இது ஆகத்து 17, 1974-இல் நிறுவப்பட்ட மலேசிய எண்ணெய் மற்றும் கனிவள நிறுவனமாகும்.  
இந்த நிறுவனம் முற்றிலும் மலேசிய அரசாங்கத்திற்கு உரிமையானது. மலேசிய நாட்டின் எண்ணெய் வளங்களைக் கண்டறிவதும் பராமரிப்பதையும் பெட்ரோனாஸ் நிறுவனம்நோக்கமாக கொண்டுள்ளது.
# பெட்ரோனாஸ் கோபுரம் 3

## பெட்ரோனாஸ்

### சொத்து மதிப்பு

பார்ச்சூன் இதழ் வெளியிடும் உலகின் 500 மிகப்பெரிய நிறுவனங்கள் பட்டியலில், பெட்ரோனாஸ் நிறுவனம் 2022-ஆம் ஆண்டில் 216-ஆவதாகவும், 2021-ஆம் ஆண்டில் 277-ஆவதாகவும் இடம்பெற்றுள்ளது.  
எண்ணெய் மற்றும் எரிவாயு நிறுவனமான பெட்ரோனாஸ், அமெரிக்க டாலர் US$152.50 பில்லியன் (ரிங்கிட் RM679.70 பில்லியன்) மொத்த சொத்துக்களைக் கொண்டுள்ளது; மற்றும் 46 ஆயிரத்திற்கும் மேற்பட்டோருக்கு வேலை வாய்ப்புகளையும் வழங்கி வருகிறது.
# பெட்ரோனாஸ் கோபுரம் 3

## காட்சியகம்

பெட்ரோனாஸ் இரட்டைக் கோபுரங்களுக்கு இடது புறத்தில்: **பெட்ரோனாஸ் கோபுரம் 3**; அதன் காட்சிப் படங்கள்:
# பால்கர் சட்டமன்றத் தொகுதி

**பால்கர் சட்டமன்றத் தொகுதி** (*Palghar Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்தத் தொகுதி பால்கர் மாவட்டத்தில் அமைந்துள்ளது.
# பால்கர் சட்டமன்றத் தொகுதி

## புவியியல் பரப்பு

பால்கர் சட்டமன்றத் தொகுதியில் தகானு வட்டத்தின் சில பகுதிகள் உள்ளன. அதாவது வருவாய் வட்டங்கள் காசா மற்றும் சின்சானி, பால்கர் வட்டத்தின் சில பகுதிகளான வருவாய் வட்டங்கள் தாராப்பூர், பால்கர் மற்றும் பால்கர் நகராட்சி மன்றம்.''}}
|}
# அத்திக்கோடு

**அத்திகோடு** (*Athicode*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது பாலக்காடு (20&nbsp;கி. மீ), பொள்ளாச்சி (25&nbsp;கி. மீ), கோயம்புத்தூர் (35&nbsp;கி. மீ) சிற்றூர் (16&nbsp;கி.மீ) ஆகிய நகரங்களுக்கான முக்கிய சந்திப்பாக உள்ளது. இந்தக் கிராமத்தில் பாதி கொழிஞ்சம்பறை ஊராட்சியிலும் மறு பாதி நள்ளம்பிள்ளே ஊராட்சியிலும் உள்ளது.
# கலேமைசு

**கலேமைசு** (*Galemys*) என்பது வாழ்ந்து கொண்டிருக்கும் பைரனியன் தெசுமன் (*கலேமைசு பைரனாய்கசு*) மற்றும் பல புதைபடிவச் சிற்றினங்களைக் கொண்ட சிற்றெலி பேரினமாகும்.  
அழிந்துபோன சிற்றினங்களில் பல உயிருள்ள சிற்றினங்களை விட மிகவும் பரவலாக வாழ்ந்தன. எடுத்துக்காட்டாக, ஆரம்பக்கால பிளிசுடோசீன் *கலேமைசு கோர்மோசி* பிரித்தானியத் தீவுகள் உட்பட ஐரோப்பாவின் பெரும்பகுதி முழுவதும் நன்னீர் வாழ்விடங்களில் காணப்பட்டது. *கலேமைசு* அநேகமாக ஆரம்பக்கால பிளோசீனில் அழிந்துபோன *ஆர்க்கியோட்சுமனா* பேரினத்தைச் சேர்ந்த ஒரு சிற்றினத்திலிருந்து தோன்றியிருக்கலாம்.
# சூலனூர்

**சூலனூர்** (*Chulanur*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூர் ஆகும். சூலனூர் மயில்களுக்குப் புகழ் பெற்றதாகும். இங்கு சூலனூர் மயில்கள் சரணாலயம் என்ற பெயரில் ஒரு சரணாலயம் உள்ளது. கேரளத்தில் மயில்களுக்கு உள்ள ஒரே சரணாலயமான இது இந்த ஊரில் அமைந்துள்ளது.
# சல்காவ் சாமோத் சட்டமன்றத் தொகுதி

**சல்காவ் சாமோத் சட்டமன்றத் தொகுதி** (Jalgaon Jamod Assembly constituency) என்பது இந்தியாவின் மகாராட்டிர மாநிலத்தில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ளது. இது புல்தானா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# புடு எல்ஆர்டி நிலையம்

**புடு எல்ஆர்டி நிலையம்** அல்லது **புடு போக்குவரத்து நிலையம்** (ஆங்கிலம்: *Pudu LRT Station*; மலாய்: *Stesen LRT Pudu*; சீனம்: 半山芭站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  
அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களையும் ஒருங்கிணைக்கும் நிலையங்களில் இந்த நிலையமும் ஒன்றாகும்.
# புடு எல்ஆர்டி நிலையம்

## பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  
கோலாலம்பூர் மாநகர மையத்தில் உள்ள புடு சாலையின் பெயரால் இந்த நிலையத்திற்கும் பெயரிடப்பட்டது. ஆங் துவா நிலையத்திற்கு அருகில் இந்த புடு எல்ஆர்டி நிலையம் அமைந்துள்ளது.  
இந்த நிலையம் புடு பகுதிக்குச் சேவை செய்யும் அம்பாங்; செரி பெட்டாலிங் வழித்தட நிலையங்களில் ஒன்றாகும்; மற்றவை ஆங் துவா நிலையம் மற்றும் சான் சோவ் லின் எல்ஆர்டி நிலையம் ஆகிய இரு நிலையங்கள் ஆகும்.
# புடு எல்ஆர்டி நிலையம்

## அமைவு

புடு எல்ஆர்டி நிலையம் என்பது புடு நகரத்தின் எதிரே உள்ள கடைவீதிகளின் வரிசைக்குப் பின்னால், சரவாக் சாலையின் மருங்கில் அமைந்துள்ளது.  
அத்துடன், நிலையத்தின் தென்மேற்கில் உள்ள சான் பெங் சாலை வழியாகவும்; நிலையத்தின் தென்கிழக்கில் உள்ள சுங்கை பீசி வழியாகவும் இந்த நிலையத்தை அணுகலாம்.
# புடு எல்ஆர்டி நிலையம்

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  
இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.  
பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.
# புடு எல்ஆர்டி நிலையம்

## காட்சியகம்

**புடு எல்ஆர்டி நிலையத்தின் காட்சிப் படங்கள் (2024)**
# அகோட் சட்டமன்றத் தொகுதி

**அகோட் சட்டமன்றத் தொகுதி** (Akot Assembly constituency) என்பது இந்தியாவின் மகாராட்டிரா மாநில சட்டப்பேரவையின் 288 தொகுதிகளில் ஒன்றாகும். இத்தொகுதியானது அகோலா மாவட்டத்தில் அமைந்துள்ள ஐந்து தொகுதிகளில் ஒன்றாகும்.
# அகோட் சட்டமன்றத் தொகுதி

## சட்டமன்ற உறுப்பினர்கள்

| 1962 | கோபால்ராவ் பாஜிராவ் கேத்கர் | இந்திய தேசிய காங்கிரசு |
| --- | --- | --- |
| 1967 |  |  |
| 1972 | மனோகர் தயாடே |  |
| 1978 | சுதாகர் கங்கனே |  |
| 1980 | மனோகர் தாப்ரே |  |
| 1985 | சுதாகர் கங்கனே |  |
| 1990 | செகநாத் தோன் | சிவ சேனா |
| 1995 | ராமேசுவர் கராலே |  |
| 1999 | ராம்தாசு போட்கே | பாரிபா பகுஜன் மகாசங்கம் |
| 2004 | குலாப்ராவ் கவண்டே | சிவ சேனா |
| 2009 | சஞ்சய் கவண்டே |  |
| 2014 | பிரகாசு குன்வந்தராவ் பர்சகலே | பாரதிய ஜனதா கட்சி |
| 2019 |  |  |
| 2024 |  |  |
# பிகாரி தாக்கூர்

**பிகாரி தாக்கூர்** (*Bhikhari Thakur*) (18 டிசம்பர் 1887-10 ஜூலை 1971) ஒரு இந்திய போச்புரி மொழிக் கவிஞரும், நாடக ஆசிரியரும், பாடலாசிரியரும், நடிகரும், நாட்டுப்புற நடனக் கலைஞரும், நாட்டுப்புறப் பாடகரும் மற்றும் சமூக ஆர்வலரும் ஆவார். இவர் போச்புரி மொழியின் மிகச்சிறந்த எழுத்தாளர்களில் ஒருவராகவும், பூர்வாஞ்சல் மற்றும் பீகாரின் மிகவும் பிரபலமான நாட்டுப்புற எழுத்தாளராகவும் பரவலாகக் கருதப்படுகிறார். தாக்கூர் பெரும்பாலும் “போச்புரியின் சேக்சுபியர்” என்று “ராவ் பகதூர்” என்று அழைக்கப்படுகிறார். இவரது படைப்புகளில் பனிரெண்டு நாடகங்கள், தனி பாத்திரத்தின் உரையாடல், கவிதைகள் மற்றும் பஜனைகள் ஆகியவை அடங்கும், இவை அனைத்தும் புத்தகங்களில் அச்சிடப்பட்டன. *பிடேசியா*, *கபர்கிச்சோர்*, *பேட்டி பெச்வா* மற்றும் *பாய் பிரோத்* ஆகியவை இவரது குறிப்பிடத்தக்க படைப்புகளில் அடங்கும். *கபர்கிச்சோர்* பெரும்பாலும் பெர்தோல்ட் பிரெக்ட்டின் *தி காகசியன் சாக் சர்க்கிள்* என்ற நாடகத்துடன் ஒப்பிடப்படுகிறது. நாச் பாணி நாட்டுப்புற நாடகப் பாரம்பரியத்தின் தந்தை என்று தாக்கூர் அறியப்படுகிறார். பெண் வேடங்களில் முதன்முதலில் நடித்த ஆண் நடிகர்களில் இவரும் ஒருவர்.
# பிகாரி தாக்கூர்

## படைப்புகள்

தாக்கூரின் படைப்பில் ஒடுக்குமுறை, நிலப்பிரபுத்துவத்திற்கு எதிரான கருத்துகள், சாதிவாத மற்றும் ஆணாதிக்க முறை போன்றவைகளுக்கு மறைமுக எதிர்ப்பு இருந்தது. இடப்பெயர்வு, வறுமை, பொருந்தாத திருமணங்கள் ஆகியவையும் இவர் எழுப்பிய முக்கிய பிரச்சினைகளாகும்.
# பிகாரி தாக்கூர்

## கௌரவங்கள்

சமூகத்தின் யதார்த்தத்தை வெளிப்படுத்தும் இவரது நாடகத்திற்காக பிகாரி தாக்கூர் மிகுந்த பாராட்டைப் பெற்றார். மக்கள் இவரை ராய்பகதூர் மற்றும் போச்புரியின் சேக்சுபியர் போன்ற பட்டங்களுடன் அழைத்தனர். 1944 ஆம் ஆண்டில், பீகார் அரசு இவருக்கு ராவ் பகதூர் என்ற பட்டத்தை வழங்கியது. மேலும் இவருக்கு செப்பு கேடயமும் வழங்கப்பட்டது அசாமைச் சேர்ந்த புகழ்பெற்ற போச்புரி நாட்டுப்புற பாடகியான கல்பனா படோவரி, தாக்கூரின் பாடல்களை *தி லெகசி ஆஃப் பிகாரி தாக்கூர்* என்ற இசைத் தொகுப்பில் தொகுத்துள்ளார்.  
பிகாரி தாக்கூர், கீழ் வர்க்கத்தினரிடையே பெரும் தாக்கத்தை ஏற்படுத்திய போதிலும், பல்வேறு சந்தர்ப்பங்களில் பல சாதி மற்றும் வர்க்கங்களால் எதிர்ப்புக்கு ஆளானர்.
# சாகிப் சிங் (சீக்கிய குரு)

**சாகிப் சிங்** (*Sahib Singh*) (17 ஜூன் 1663-7 டிசம்பர் 1704 அல்லது 1705) **பாஞ்ச் பியாரே** எனப்படும் “ஐந்து அன்புக்குரியவர்கள்” பட்டியலில் இவரும் ஒருவர். நாவி சாதியில் பிறந்த இவர் முன்பு **சாகிப் சந்த்** என்றும் அழைக்கப்பட்டார்.  
இவரது பிறப்பிடம் மற்றும் குடும்ப உறுப்பினர்கள் குறித்து வெவ்வேறு கருத்துகள் உள்ளன. இருப்பினும் இவர் ஒரு முடிதிருத்தும் குடும்பத்தில் பிறந்தார் என்ற உண்மையை அனைவரும் ஏற்றுக்கொள்கிறார்கள். சாகிப் சிங், பகத் சைனின் மறுபிறவி என்று ஆரம்பகால சீக்கிய இலக்கியங்கள் கூறுகின்றன. இவர் இன்றைய கர்நாடகாவிலுள்ள பீதரில் பிறந்தார் என பலரும் ஏற்றுக்கொள்கின்றனர். பஞ்சாப்பின் ஹோசியார்பூர் மாவட்டத்தில் பிறந்தார் என மகான் கோஷ் கூறுகிறார்.
# சின்மோய் கிருஷ்ண தாஸ்

**சின்மோய் கிருஷ்ண தாஸ்**, வங்காள தேசத்தவரும், இந்து சமயத் துறவியும், அகில உலக கிருஷ்ண பக்திக் கழகம் மற்றும் வங்காளதேச சனாதன விழிப்புணர்வு இயக்கத்தைச் சேர்ந்தவரும் ஆவார். பிரோஸ் கான் என்பவர் டாக்கா காவல்துறையில் அளித்த புகார் மனுவின் பேரில், 25 நவம்பர் 2024 அன்று சின்மோய் கிருஷ்ண தாசை தேசத்துரோக வழக்கில் கைது செய்யப்பட்டு டாக்கா சிறையில் அடைக்கப்பட்டார். இவரது கைதை கண்டித்தும், சிறையிலிருந்து விடுதலைச் செய்யக்கோரியும், வங்காளதேசம் மற்றும் இந்தியாவின் மேற்கு வங்காள மாநில இந்துக்கள் 26 நவம்பர் 2024 முதல் போராட்டங்கள் நடத்தி வருகின்றனர்.  
சின்மோய் கிருஷ்ண தாஸ் நீதிமன்றத்தில் ஜாமீன் கோரிய மனுவை நீதிமன்றம் ஏற்கவில்லை. இந்துக்களின் தொடர் போராட்டங்களின் எதிரொலியாக வங்காளதேச அரசு உயர் நீதிமன்றத்தில், அகில உலக கிருஷ்ண பக்திக் கழகத்தை மத அடிப்படைவாத அமைப்பு எனக்காரணம் கூறி, அந்த அமைப்பை தடை செய்யக்கோரி நீ*திப்பேராணை* கோரியது. 28 நவம்பர் 2024 அன்று உயர் நீதிமன்றம், அரசின் கோரிக்கை மனுவை தள்ளுபடி செய்தது.
# சின்மோய் கிருஷ்ண தாஸ்

## இளமை மற்றும் தொழில்

முன்னர் சின்மோய் கிருஷ்ண தாஸ் இஸ்கான் அமைப்பின் மண்டலச் செயலளராக சிட்டகாங்கில் பணியாற்றினார். இவர் தற்போது வங்காளதேச சனாதன விழிப்புணர்வு இயக்கத்தில் சேவையாற்றிவருகிறார். மேலும் இவர் சிட்டகாங் நகரத்தில் புண்டரிக் தாம் ஆசிரமத்தின் காப்பாளராக உள்ளார்.
# சின்மோய் கிருஷ்ண தாஸ்

## கைதின் காரணம்

சிட்டகாங் நகரத்தின் புது சந்தை பகுதியில் நடைபெற்ற இந்துக்களின் பேரரணியில், வங்காள தேசியக் கொடியை விட உயரமாகக் காவிக் கொடிகளை உயர்த்தி பிடித்ததால், வங்காளதேச தேசியக் கொடிக்கு அவமரியாதை செய்ததாகக் கூறப்படும் குற்றச்சாட்டைத் தொடர்ந்து தேசத்துரோக குற்றச்சாட்டு சுமத்தப்பட்டு கைது செய்யப்பட்டார். காவல்துறையால் கைது செய்யப்பட்ட இவரை 26 நவம்பர் 2024 அன்று சிட்டகாங் நீதிமன்றத்தில் ஆஜர் படுத்தப்பட்டார். நீதிபதி சின்மோய் கிருஷ்ண தாசின் ஜாமீன் மனுவை தள்ளுபடி செய்து, 10 நாள் நீதிமன்றக் காவலில் வைக்க உத்தரவிட்டார்.
# சின்மோய் கிருஷ்ண தாஸ்

## பிற கைதுகள்

30 நவம்பர் 2024 அன்று சின்மோய் கிருஷ்ண தாசை சிறையில் சந்தித்து விட்டு திரும்பிய இஸ்கான் துறவிகளான ஆ*திபுருஷ் சியாம் தாஸ்* மற்றும் *ரங்கநாத் தாஸ்* ஆகியோர் நீதிமன்ற ஆணை இன்றி காவல்துறையினரால் கைது செய்யப்பட்டனர்
# சான் சோவ் லின் நிலையம்

**சான் சோவ் லின் நிலையம்** (ஆங்கிலம்: *Chan Sow Lin Station*; மலாய்: *Stesen Chan Sow Lin*; சீனம்: 陈秀连站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; புத்ராஜெயா வழித்தடம் ஆகிய மூன்று வழித்தடங்களில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் அம்பாங் மற்றும் செரி பெட்டாலிங் வழித்தடங்களுக்கான தரநிலை நிலையத்தையும், புத்ராஜெயா வழித்தடத்திற்கான நிலத்தடி நிலையத்தையும் கொண்டுள்ளது. இரண்டு நிலையங்களும் ஓர் உயரமான பாதசாரி நடைபாதையால் இணைக்கப்பட்டுள்ளன. இந்த நிலையம் கட்டணம் செலுத்தும் ஒருங்கிணைப்பை அனுமதிக்கிறது.
# சான் சோவ் லின் நிலையம்

## பொது

அம்பாங் வழித்தடம் (செந்தூல் தீமோர்-அம்பாங்) மற்றும் செரி பெட்டாலிங் வழித்தடம் (செந்தூல் தீமோர்-புத்ரா அயிட்ஸ்) ஆகிய இரண்டு வழித்தடங்களும் பகிரும் பொதுவான பாதையில் இந்த சான் சோவ் லின் நிலையம் முதல் நிலையம் ஆகும்.  
அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.
# சான் சோவ் லின் நிலையம்

## பொது

### ஒருங்கிணைப்பு நிலத்தடி நிலையம்

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களையும் ஒருங்கிணைக்கும் நிலையங்களில் இந்த நிலையமும் ஒன்றாகும்.  
இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த சான் சோவ் லின் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.
# சான் சோவ் லின் நிலையம்

## பொது

### சான் சோ லின்

கோலாலம்பூர் மாநகரத்தில் உள்ள சான் சோவ் லின் சாலையின் பெயரால் இந்த நிலையத்திற்கும் பெயரிடப்பட்டது. சான் சோ லின் *(Chan Sow Lin),* 1845-1927) என்பவர் இரும்புத் தொழிலில் ஒரு தொழிலதிபர் ஆகும் அவரின் நினைவாக சான் சோவ் லின் சாலைக்கு பெயரிடப்பட்டது. இவர் மலாயாவில் இரும்பு வேலைகளின் தந்தை என்றும் அறியப்படுகிறார்.  
மிகார்ஜா நிலையத்திற்கு *(Miharja LRT station)* அருகில் இந்த சான் சோவ் லின் நிலையம் அமைந்துள்ளது. புத்ராஜெயா வழித்தடத்தின் கடைசி நிலத்தடி தொடருந்து நிலையம் இந்த சான் சோவ் லின் நிலையம் ஆகும்
# சான் சோவ் லின் நிலையம்

## புத்ராஜெயா வழித்தடம்

புத்ராஜெயா வழித்தடம் அல்லது **புத்ராஜெயா கொமுட்டர் வழித்தடம்** (*Putrajaya Line*) என்பது மலேசியா, கிள்ளான் பள்ளத்தாக்கு பகுதியில் உள்ள எம்ஆர்டி (*Mass Rapid Transit*) தொடருந்து வழித்தடம் ஆகும்.  
இந்த வழித்தடம் மலேசிய நாட்டின் மூன்றாவது முழு தானியங்கி மற்றும் ஓட்டுநர் இல்லாத தொடருந்து வழித்தடமாக அறியப்படுகிறது. முன்பு இந்த வழித்தடம் எம்ஆர்டி சுங்கை பூலோ-செர்டாங்-புத்ராஜெயா வழித்தடம் (*MRT Sungai Buloh–Serdang–Putrajaya Line*) (**SSP Line**) என அறியப்பட்டது.  
குவாசா டாமன்சாரா எம்ஆர்டி நிலையத்தில் இருந்து புத்ராஜெயா சென்ட்ரல் வரை நீண்டு செல்லும் இந்த வழித்தடமானது; செரி டாமன்சாரா, கெப்போங், பத்து, ஈப்போ சாலை, செந்தூல், கம்போங் பாரு, துன் ரசாக் சாலை, கோலாலம்பூர் கோபுரம், துன் ரசாக் எக்ஸ்சேஞ்ச், கூச்சாய் லாமா, செரி கெம்பாங்கான் மற்றும் சைபர்ஜெயா போன்ற மக்கள் அடர்த்தியான பகுதிகள் வழியாகச் செல்கிறது.
# சான் சோவ் லின் நிலையம்

## காட்சியகம்

**சான் சோவ் லின் நிலையத்தின் காட்சிப் படங்கள் (2024)**
# கோலாப்பூர் தெற்கு சட்டமன்றத் தொகுதி

**கோலாப்பூர் தெற்கு சட்டமன்றத் தொகுதி** (*Kolhapur South Assembly constituency*) என்பது மேற்கு இந்தியாவின் மகாராட்டிரா மாநிலத்தின் 274 சட்டமன்றத் தொகுதிகள் தொகுதிகளில் ஒன்றாகும். 2008ஆம் ஆண்டு எல்லை நிர்ணயம் மூலம் இந்தத் தொகுதி நிறுவப்பட்டது. இது கோலாப்பூர் மாவட்டத்தில் உள்ள கர்வீர் வட்டம் மற்றும் கோலாப்பூர் மாநகராட்சியின் சில பகுதிகளை உள்ளடக்கியது. கோலாப்பூர் தெற்கு சட்டமன்றத் தொகுதி கோலாப்பூர் மக்களவைத் தொகுதியின் ஒரு பகுதியாகும். 2024ஆம் ஆண்டு நிலவரப்படி, பாரதிய ஜனதா கட்சியின் அமல் மகாதிக் இந்தத் தொகுதியின் சட்டமன்ற உறுப்பினராக உள்ளார்.
# கோலாப்பூர் தெற்கு சட்டமன்றத் தொகுதி

## சட்டப்பேரவை உறுப்பினர்கள்

| 2009 | சதேஜ் பாட்டீல் | இந்திய தேசிய காங்கிரசு |
| --- | --- | --- |
| 2014 | அமல் மகாதிக் | பாரதிய ஜனதா கட்சி |
| 2019 | ருதுராஜ் பாட்டீல் | இந்திய தேசிய காங்கிரசு |
| 2024 | அமல் மகாதிக் | பாரதிய ஜனதா கட்சி |
# சோதாலியா

**சோதாலியா** (*Sotalia*) என்பது ஓங்கில் பேரினம் ஆகும். 2007ஆம் ஆண்டில் *சோதாலியா* புளூவியாடிலிசிலிருந்து ஒரு தனித்துவமான சிற்றினமாக *சோதாலியா கியனென்சிசு* வேறுபடுத்தி வகைப்படுத்தப்பட்டதால் இரண்டு சிற்றினங்களைக் கொண்ட பேரினமாகக் கருதப்படுகிறது. இது சமீபத்திய புறத்தோற்றுரு பகுப்பாய்வுகள் மற்றும் இழைமணிகளின் டி ஆக்சி-ரைபோ நியூக்லியிக் காடி பகுப்பாய்வின் அடிப்படையில் வகைப்படுத்தப்பட்டது.  
*சோதாலியா* பேரினத்தின் சிற்றினங்கள் மத்திய மற்றும் தென் அமெரிக்கா அத்திலாந்திக்குப் பெருங்கடல் மற்றும் கரீபியன் கடற்கரைகளிலும், அமேசான் ஆறு மற்றும் அதன் பெரும்பாலான துணை ஆறுகளிலும் காணப்படுகின்றன.
# சோதாலியா

## சிற்றினங்கள்

- *சோதாலியா புளூவாடிலிசு* <small>(கெர்வாய்சு & டெவில்லே, 1853)</small>
- *சோதாலியா கியனென்சிசு* <small>(வான் பெனெடன், 1864)</small> கோசுடெரோ அல்லது கயானா ஓங்கில்
# தனுர திசாநாயக்க

**தனுர திசாநாயக்க** இலங்கை அரசியல்வாதியும் தேசிய மக்கள் சக்தி கட்சியின் உறுப்பினரும் ஆவார். கண்டி தேர்தல் மாவட்டத்தை பிரதிநிதித்துவப்படுத்தும் வகையில் 2024 இலங்கை நாடாளுமன்றத் தேர்தலில் அவர் பாராளுமன்றத்திற்குத் தேர்ந்தெடுக்கப்பட்டார். தகவல் தொழில்நுட்ப பொறியாளரான இவர், தேசிய மக்கள் சக்தியின் கண்டி மாவட்டச் செயற்குழு உறுப்பினராகவும் உள்ளார். அவர் கண்டி சோசலிச இளைஞர் சங்கத்தின் அமைப்பாளராகவும் உள்ளார்.
# தனுர திசாநாயக்க

## தேர்தல் வரலாறு

**தனுர திசாநாயக்கவின் தேர்தல் வரலாறு**  
| 2024 நாடாளுமன்றம் | கண்டி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# நிகழ்காலம்

**நிகழ்காலம்** (Present tense) என்பது ஒரு காலம் ஆகும், இதன் முக்கியச் செயல்பாடு தற்போதைய நேரத்தில் ஒரு சூழ்நிலை அல்லது நிகழ்வைக் கண்டுபிடிப்பதாகும். தற்போது நிகழும் செயல்களுக்கு நிகழ்காலம் பயன்படுத்தப்படுகிறது. நிகழ்காலம் நான்கு வகைப்படும். அவையாவன,  
1. **சாதாரண நிகழ்காலம்**: இது வழக்கமாக நிகழும் ஒரு செயல் அல்லது நிகழ்வைக் குறிக்க ஒரு வாக்கியத்தில் பயன்படுத்தப்படுகிறது.குறிக்கப்பட்ட கால அட்டவணை அல்லது ஏற்கனவே திட்டமிடப்பட்ட எதிர்கால நிகழ்வுகளைக் குறிக்க சாதாரண நிகழ்காலம் பயன்படுகிறது. எ.கா: அடுத்த வானூர்தி நாளை காலை 7 மணிக்குப் புறப்படும்.
1. **நிகழ்கால வினைமுற்று**: கடந்த காலத்தில் தொடங்கிய நிகழ்வு அண்மையில் நிறைவு பெற்றாலோ குறிப்பிட்ட காலத்தை உணர்த்தாத இறந்தகால நிகழ்வைக் குறிக்கவோ கடந்த காலத்தில் தொடங்கிய நிகழ்வானது நாம் பேசும் போது நடைபெற்றுக் கொண்டிருக்கும் எனில் இக்காலம் பயன்படுத்தப்படுகிறது.
1. **தொடர் நிகழ்காலம்**: தற்போது நடைபெற்றுக்கொண்டிருக்கும் ஒரு செயலை விவரிக்க பயன்படுத்தப்படுகிறது.
1. **முற்றுப் பெற்ற தொடர் நிகழ்காலம்**: கடந்த காலத்தில் தொடங்கிய நிகழ்வானது தற்போது வரை தொடரும் போது இந்தக் காலம் பயன்படுத்தப்படுகிறது.
# மூவுருளி மிதிவண்டி

மூவுருளி மிதிவண்டி, சுவீடன்]]  
**மூவுருளி மிதிவண்டி** அல்லது **மிதியிழுவை வண்டி** (*சைக்கிள் ரிக்ஷா*), மூவுருளி வண்டியின் கைப்பிடியைப் பிடித்துக் கொண்டு காலால் இயக்கப்படுவது. நகரத்திற்குள் அதிகபட்சம் 3 கிலோ மீட்டர் தொலைவு போக்குவரத்திற்கு மூவுருளி மிதிவண்டிகள் வாடகை வண்டியாகப் பயன்படுத்தப்படுகிறது. இதனை ஒருவர் காலால் இயக்க, வண்டியில் ஒருவர் அல்லது இருவர் அமர்ந்து பயணிக்கலாம்.  
தற்போது பெட்ரோலால் இயக்கப்படும் ஆட்டோ ரிக்சாக்கள் புழக்கத்திற்கு வந்த பிறகு, மனிதர்கள் பயணிக்கும் மூவுருளி மிதிவண்டிகளின் புழக்கம் அரிதாக உள்ளது.. ஏழைகள் உள்ளூரில் பயன்படுத்தும் இவ்வகை வண்டிகள் இந்தியாவில் சென்னை, வாரணாசி, கொல்கத்தா போன்ற ஆன்மீகம் மற்றும் சுற்றுலாத் தலங்களில் காணப்படுகிறது.
# மூவுருளி மிதிவண்டி

## வரலாறு

முதல் மூவுருளி மிதிவண்டி 1880களில் உருவாக்கப்பட்டது. இருப்பினும் 1929ல் இவ்வகை வண்டி சிங்கப்பூரில் பொதுப் பயன்பாட்டிற்கு வந்தது. 1950களில் தெற்காசியா மற்றும் தென்கிழக்காசியா நாடுகளில் மூவுருளி மிதிவண்டிகள் உள்ளூர் போக்குவரத்து பயன்பாட்டிற்கு வந்தது. 1980களில் உலகம் முழுவதும் 4 மில்லியன் மூவுருளி மிதிவண்டிகள் இருப்பதாக மதிப்பிடப்பட்டுள்ளது.
# மூவுருளி மிதிவண்டி

## இதனையும் காண்க

- ரிக்ஷா
- ஆட்டோ ரிக்சா
# மிகார்ஜா எல்ஆர்டி நிலையம்

**மிகார்ஜா எல்ஆர்டி நிலையம்** (ஆங்கிலம்: *Miharja LRT Station*; மலாய்: *Stesen LRT Miharja*; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்திற்கு அருகில் அமைந்துள்ள தாமான் மிகார்ஜா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் லோகே இயூ சாலை, கெராயோங் ஆற்றுப் பகுதியில் உள்ள அடுக்குமாடி குடியிருப்புகளின் வளாகமும் இந்த நிலையத்திற்கு அருகில்தான் உள்ளது.
# மிகார்ஜா எல்ஆர்டி நிலையம்

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  
இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 17 நிலையங்கள் கட்டப்ப்பட்டன. அந்த நிலையங்களில் இந்த மிகார்ஜா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  
இந்த நிலையம் மலூரி எல்ஆர்டி நிலையத்துடன் பேருந்து அணுகலையும் கொண்டுள்ளது.
# மிகார்ஜா எல்ஆர்டி நிலையம்

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  
இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  
கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.
# மிகார்ஜா எல்ஆர்டி நிலையம்

## காட்சியகம்

**மிகார்ஜா நிலையத்தின் காட்சிப் படங்கள் (2024)**
# அயிலூர்

**ஆயிலூர்** (*Ayiloor*) அல்லது அயலூர் என்று அழைக்கப்படுவது, இந்தியாவின், கேரளத்தின் பாலக்காடு மாவட்டத்தில் உள்ள சித்தூர் வட்டத்தில் உள்ள ஒரு சிற்றூர் ஆகும். அயிலூலூர் மாவட்ட தலைநகரான பாலக்காடு நகரிலிருந்து சுமார் 30 கிலோமீட்டர் தொலைவிலும், திருச்சூரிலிருந்து 48 கிலோமீட்டர் தொலைவிலும் உள்ளது.
# அயிலூர்

## நிருவாகம்

அயிலூர் இதே பெயரிலான கிராம ஊராட்சிக்கு உட்பட்டதாக உள்ளது. இந்த ஊராட்சி தற்போது இடது ஜனநாயக முன்னணியால் (எல். டி. எஃப்) ஆளப்படுகிறது. தற்போதைய ஊராட்சித் தலைவர் எஸ். விக்னேஷ் ஆவார். இவர் திருவழியாட் வார்டிலிருந்து தேர்ந்தெடுக்கபட்டார்.
# அயிலூர்

## கல்வி

அரசு மேல்நிலைப்பள்ளி (GUPS), எஸ்.எம் உயர்நிலைப் பள்ளி (SMHS), ஐ.எச்.ஆர்.டி. இன் பயன்பாட்டு அறிவியல் கல்லூரி ஆகியவை அயிலூரில் அமைந்துள்ள முக்கிய கல்வி நிறுவனங்கள் ஆகும். அரசு மேல்நிலைப் பள்ளி 1890 ஆம் ஆண்டு நிறுவப்பட்டது. இதில்முன் துவக்கபள்ளி முதல் 7 ஆம் வகுப்பு மாணவர்கள் வரை கல்வி வழங்கப்படுகிறது. 1948 இல் நிறுவப்பட்ட எஸ். எம் உயர்நிலைப் பள்ளியில் 5 முதல் 10 ஆம் வகுப்பு வரை உள்ளது. 2012 சூலையில் நிறுவப்பட்ட பயன்பாட்டு அறிவியல் கல்லூரி கணினி அறிவியல், மின்னணுவியல் மற்றும் வர்த்தகத்தில் இளங்கலைப் படிப்புகளை வழங்குகிறது.  
நெம்மறையில் உள்ள என். எஸ். எஸ் கல்லூரி, அயிலூரிலிருந்து 2.5 கி.மீ தொலைவில் அமைந்துள்ளது.
# அயிலூர்

## நலவாழ்வு

200 படுக்கைகள் கொண்ட அவிடிஸ் மருத்துவ அறிவியல் நிறுவனம் என்னும் பல்நோக்கு நிறப்பு மருத்துவமனையானது, அயிலூரிலிருந்து 4 கிலோமீட்டர் தொலைவில் அமைந்துள்ளது.
# அயிலூர்

## பொருளாதாரம்

வேளாண் சார்ந்த பணிகளே இப்பகுதியின் முதன்மை வருவாய் ஆதாரங்களில் ஒன்றாக இருந்தது. இருப்பினும், அண்மைய தசாப்தங்களில் சேவை சார்ந்த தொழில்களை மையமாக கொண்ட பொருளாதார மாற்றமும் ஏற்பட்டுள்ளது.
# அயிலூர்

## மக்கள்வகைப்பாடு

2011 ஆம் ஆண்டய மக்கள் தொகை கணக்கெடுப்பின்படி, அயிலூரின் மொத்த மக்கள் தொகை 8999 ஆகும். இதில் 4394 பேர் ஆண்கள், 4605 பேர் பெண்களாவர்.
# அசோக் உய்கே

**அசோக் ராமாஜி உய்கே** (*Ashok Uike*)(பிறப்பு 1 சனவரி 1964) என்பவர் ஓர் இந்திய அரசியல்வாதியும் மூன்று முறை மகாராட்டிர சட்டமன்றத்திற்கு உறுப்பினராகத் தேர்ந்தெடுக்கப்பட்டவரும் ஆவார். இவர் 2014 மகாராட்டிரா சட்டப்பேரவைத் தேர்தலில் ராலேகான் சட்டமன்றத் தொகுதியிலிருந்து பாரதிய ஜனதா கட்சி உறுப்பினராக மகாராஷ்டிரா சட்டமன்றத்திற்குத் தேர்ந்தெடுக்கப்பட்டார். மீண்டும் தேர்ந்தெடுக்கப்பட்ட உய்கே சூன் 2019இல் தேவேந்திர பட்னாவிசு அமைச்சரவையில் பழங்குடி மேம்பாட்டு அமைச்சராகப் பதவியேற்றார். உய்கே 2024-ல் நடைபெற்ற சட்டமன்றத் தேர்தலில் மூன்றாம் முறையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராலேகான் சட்டமன்றத் தொகுதி

**இராலேகான் சட்டமன்றத் தொகுதி** (*Ralegaon Assembly constituency*) என்பது இந்தியாவின் மகாராட்டிரா சட்டப்பேரவையின் 288 தொகுதிகளில் ஒன்றாகும். மேலும் இது யவத்மாள் மாவட்டத்தில் அமைந்துள்ள ஏழு தொகுதிகளில் ஒன்றாகும். இது இராலேகான் நகரத்தினையும் வட்டத்தினையும் உள்ளடக்கியது. இத்தொகுதி பழங்குடியினருக்காக ஒதுக்கப்பட்டுள்ளது. ராலேகான், கலம்ப் மற்றும் பாபுல்காவ் வட்டங்கள் இராலேகான் சட்டமன்றத் தொகுதியின் கீழ் வருகின்றன.  
இது யவத்மாள்-வாசிம் மக்களவைத் தொகுதியின் ஒரு பகுதியாகும். இது அருகிலுள்ள வாசிம் மாவட்டத்துடன் வாசிம் சட்டமன்றத் தொகுதி, கரஞ்சா, யவத்மாள் (பகு) திக்ராசு மற்றும் புசாட் ஆகிய ஐந்து சட்டமன்றத் தொகுதிகளுடன் யவத்மாள்-வாசிம் மக்களவைத் தொகுதியின் கீழ் இணைக்கப்பட்டுள்ளது.
# இராலேகான் சட்டமன்றத் தொகுதி

## சட்டப்பேரவை உறுப்பினர்கள்

| 1967 | எம். என். பாலவி | சுயேச்சை |
| --- | --- | --- |
| 1972 | ஆனந்த்ராவ் கே. தேசுமுக் | இந்திய தேசிய காங்கிரசு |
| 1978 | சுதாகர் ராவ் பகாராம்ஜி துர்வே | இந்திய தேசிய காங்கிரசு |
| 1980 |  |  |
| 1985 | குலாப்ராவ் பாஜிராவ் உய்கே | இந்திய தேசிய காங்கிரசு |
| 1990 | நேதாஜி தன்பாஜி ராஜ்காத்கர் | ஜனதா தளம் |
| 1995 | வசந்த் பர்கே | இந்திய தேசிய காங்கிரசு |
| 1999 |  |  |
| 2004 |  |  |
| 2009 |  |  |
| 2014 | அசோக் உய்கே | பாரதிய ஜனதா கட்சி |
| 2019 |  |  |
| 2024 | } |  |
# பாதரசம்(II) அசிட்டேட்டு

**பாதரசம்(II) அசிடேட்டு** (*Mercury(II) acetate*) என்பது Hg(O<sub>2</sub>CCH<sub>3</sub>)<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டிக் அமிலத்தின் பாதரசம்(II) உப்பான இது மெர்குரிக் அசிடேட்டு என்ற பெயராலும் அழைக்கப்படுகிறது.
பொதுவாக சுருக்கமாக Hg(OAc)<sub>2</sub> என்ற வாய்ப்பாட்டால் அடையாளப்படுத்தப்படுகிறது. நிறைவுறாத கரிம முன்னோடிச் சேர்மங்களிலிருந்து கரிமப்பாதரச சேர்மங்களை உருவாக்க ஒரு வினைபொருளாகப் பாதரசம்(II) அசிடேட்டு பயன்படுத்தப்படுகிறது. வெள்ளை நிறத்தில் நீரில் கரையக்கூடிய திடப்பொருளாகக் காணப்படுகிறது. ஆனால் சில மாதிரிகள் சிதைவு காரணமாக காலப்போக்கில் மஞ்சள் நிறமாகத் தோன்றும்.
# பாதரசம்(II) அசிட்டேட்டு

## கட்டமைப்பு

பாதரசம்(II) அசிடேட்டு Hg-O பிணைப்பு தூரம் 2.07 Å கொண்ட தனிமைப்படுத்தப்பட்ட Hg(OAc)<sub>2</sub> மூலக்கூறுகளைக் கொண்ட ஒரு படிகத் திடப்பொருளாகும். மூன்று நீண்ட, பலவீனமான இடைக்கணிப்பு Hg···O பிணைப்புகள் சுமார் 2.75 Å நீளத்தில் உள்ளன. இதன் விளைவாக Hg இல் சற்று சிதைந்த சதுர பிரமிடு ஒருங்கிணைப்பு வடிவம் உள்ளது.
# பாதரசம்(II) அசிட்டேட்டு

## தயாரிப்பு

பாதரச(II) ஆக்சைடுடன் அசிட்டிக் அமிலத்தைச் சேர்த்து வினைபுரியச் செய்தால் பாதரசம்(II) அசிடேட்டு உருவாகும்.  
:HgO + 2 CH<sub>3</sub>COOH → Hg(CH<sub>3</sub>COO)<sub>2</sub> + H<sub>2</sub>O
# பாதரசம்(II) அசிட்டேட்டு

## கனிமவேதியியல் வினைகள்

அசிட்டிக் அமிலக் கரைசலில் உள்ள பாதரசம்(II) அசிடேட்டு H<sub>2</sub>S உடன் வினைபுரிந்து HgS சேர்மத்தின் கருப்பு (β) வடிவ உருவத்தை விரைவாகத் தருகிறது. குழம்பை மெதுவாக சூடாக்கினால், கருப்பு திடப்பொருளானது சிவப்பு நிறமாக மாறுகிறது. சின்னபார் கனிமம் சிவப்பு HgS ஆகும். ஐதரசன் சல்பைடைப் பயன்படுத்தி HgS மற்றும் வேறு சில சல்பைடுகளின் வீழ்படிவு தரமான கனிம பகுப்பாய்வில் ஒரு படியாகும்.
# பாதரசம்(II) அசிட்டேட்டு

## கரிமவேதியியல் வினைகள்

எலெக்ட்ரான் நிறைந்த அரீன்கள் Hg(OAc)<sub>2</sub> உடன் சேர்த்து சூடுபடுத்தும்போது பாதரசமேற்றத்திற்கு உட்படுகின்றன. இந்த நடத்தை பீனால் சேர்மத்தின் மூலம் விளக்கப்பட்டுள்ளது:
:C<sub>6</sub>H<sub>5</sub>OH + Hg(OAc)<sub>2</sub> → C<sub>6</sub>H<sub>4</sub>(OH)-2-HgOAc + HOAc
பாதரசத்துடன் இருக்கும் அசிடேட்டு குழு (OAc) குளோரைடு மூலம் இடமாற்றம் செய்யப்படுகிறது:
:C<sub>6</sub>H<sub>4</sub>(OH)-2-HgOAc + NaCl → C<sub>6</sub>H<sub>4</sub>(OH)-2-HgCl + NaOAc
Hg<sup>2+</sup> மையம் ஆல்க்கீன்களுடன் பிணைகிறது, ஐதராக்சைடு மற்றும் ஆல்காக்சைடு சேர்க்கப்படுவதைத் தூண்டுகிறது. எடுத்துக்காட்டாக, மெத்தனாலில் உள்ள பாதரச அசிடேட்டுடன் மெத்தில் அக்ரைலேட்டைச் சேர்த்து சூடுபடுத்தினால் α-பாதரச எசுத்தர் உருவாகிறது:  
:Hg(OAc)<sub>2</sub> + CH<sub>2</sub>=CHCO<sub>2</sub>CH<sub>3</sub> + CH<sub>3</sub>OH → CH<sub>3</sub>OCH<sub>2</sub>CH(HgOAc)CO<sub>2</sub>CH<sub>3</sub> + HOAc  
கந்தக ஈந்தணைவிகளுக்கு பாதரசத்தின்(II) மீதான அதிகப்பிணைப்பு நாட்டத்தைப் பயன்படுத்தி, பாதரசம்(II) அசிடேட்டானது கரிமத் தொகுப்பு வினைகளில் தயோல் குழுக்களைப் பாதுகாப்பதற்கான வினையாக்கியாகப் பயன்படுத்தப்படுகிறது. இதேபோல் தயோகார்பனேட்டு எசுத்தர்களை டைதயோகார்பனேட்டுகளாக மாற்றவும் பாதரசம்(II) அசிடேட்டு பயன்படுத்தப்படுகிறது:  
:(RS)<sub>2</sub>C=S + H<sub>2</sub>O + Hg(OAc)<sub>2</sub> → (RS)<sub>2</sub>C=O + HgS + 2 HOAc  
ஆல்க்கீனை நடுநிலை ஆல்ககாலாக மாற்றும் ஆக்சிபாதரசமேற்ற வினைகளிலும் பாதரசம்(II) அசிடேட்டு பயன்படுகிறது.  
ஐடாக்சுரிடின் என்ற வைரசு எதிர்ப்பு மருந்து தயாரிக்கப் பயன்படுவது பாதரசம்(II) அசிடேட்டின் முக்கியமான பயனாகும்.
# பாதரசம்(II) அசிட்டேட்டு

## நச்சுத்தன்மை

நீரில் கரையும் என்பதாலும் பாதரச அயனிகளைக் கொண்டிருப்பதாலும் பாதரசம்(II) அசிடேட்டு மிகவும் நச்சுத் தன்மை மிகுந்த வேதிச் சேர்மமாகும். புற நரம்பியல், தோல் நிறமாற்றம் மற்றும் சிதைவு (தோல் உரித்தல் மற்றும்/அல்லது உதிர்தல்) ஆகியவை பாதரச நச்சுத்தன்மையின் அறிகுறிகளில் அடங்கும். நாள்பட்ட பாதரசம்(II) அசிடேட்டு வெளிப்பாட்டினால் நுண்ணறிவு குறைதலும் சிறுநீரகச் செயலிழப்பும் ஏற்படலாம்.
# திகோனா கோட்டை

**வித்தன்காட்** என்றும் அழைக்கப்படும் **திகோனா**(*Tikona*), என்பது மகாராட்டிராவின் புனே மாவட்டத்திலுள்ள மாவல் எனுமிடத்தில் அமைந்துள்ள ஒரு மலைக்கோட்டை ஆகும். இது புனேவிலிருந்து 60 கி.மீ. தொலைவிலுள்ள கம்சேத் அருகே அமைந்துள்ளது. கோட்டைக்கு அருகில் உள்ள கிராமம் திகோனா-பெத் என்று அழைக்கப்படுகிறது. 3500 அடி உயரமுள்ள மலையானது பிரமிடு வடிவத்தில் உள்ளது. திகோனா என்ற பெயருக்கு "முக்கோணம்" என்று பொருள்.  
கோட்டைக்குள் பெரிய கதவுகள், திரியம்பகேசுவர மகாதேவர் கோயில், ஏழு குளங்கள் மற்றும் சில குகைகளும் உள்ளது. பவனா அணை, துங் கோட்டை, லோகாகாட் மற்றும் விசாபூர் கோட்டை ஆகியவைகளும் இதன் அருகே உள்ளது.